《题觉庵》
宋代·李流谦

疾痛呻呼痒搔抑，人言是觉岂真觉。
问君非痛非痒时，觉何所之了不识。
要知真觉无不觉，如日出海照万国。
虽然亦莫如是解，政恐双睛翳金屑。
扣庵欲觅住庵人，此人此庵何地著。
蒲团纸帐睡未足，百虫薨薨残月白。
六窗玲珑境超廓，个中自有真消息。
兔走君前君不知，俊鹘豪鹰差一发。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。